CELEX: 62008CN0461
Language: el
Date: 2008-10-23 00:00:00
Title: Υπόθεση C-461/08: Αίτηση για την έκδοση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 23 Οκτωβρίου 2008 — Don Bosco Onroerend Goed BV, έτερος διάδικος: Staatssecretaris van Financiën

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/16
            
         Αίτηση για την έκδοση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 23 Οκτωβρίου 2008 — Don Bosco Onroerend Goed BV, έτερος διάδικος: Staatssecretaris van Financiën
   (Υπόθεση C-461/08)
   (2009/C 69/29)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   
      Αναιρεσείουσα: Don Bosco Onroerend Goed BV
   
      Αναιρεσίβλητος: Staatssecretaris van Financiën
   Προδικαστικά ερωτήματα
   
               1)
            
            
               Έχει το άρθρο 13, B, στοιχείο ζ', σε συνδυασμό με το άρθρο 4, παράγραφος 3, στοιχείο α', της έκτης οδηγίας (1), την έννοια ότι επιβάλλεται φόρος επί της παραδόσεως ενός κτιρίου που έχει εν μέρει κατεδαφισθεί, προκειμένου αυτό να αντικατασταθεί με κτίριο που πρόκειται να ανεγερθεί;
            
         
               2)
            
            
               Έχει σημασία για την απάντηση σ' αυτό το ερώτημα το αν ο πωλητής ή ο αγοραστής του κτιρίου έδωσε την εντολή κατεδαφίσεως και χρεώθηκε με το κόστος της, εξυπακουομένου ότι η παράδοση υπόκειται στον φόρο μόνον αν ο πωλητής έχει δώσει την εντολή κατεδαφίσεως και χρεώνεται με το κόστος της;
            
         
               3)
            
            
               Έχει σημασία για την απάντηση στο πρώτο ερώτημα το αν ο πωλητής ή ο αγοραστής του κτιρίου έχει καταρτίσει τα σχέδια της νέας κατασκευής, εξυπακουομένου ότι η παράδοση υπόκειται στον φόρο μόνον αν ο πωλητής έχει καταρτίσει τα σχέδια της νέας κατασκευής;
            
         
               4)
            
            
               Σε περίπτωση καταφατικής απαντήσεως στο πρώτο ερώτημα, υπόκειται στον φόρο κάθε παράδοση που πραγματοποιείται μετά το χρονικό σημείο κατά το οποίο αρχίζουν πράγματι οι εργασίες κατεδαφίσεως ή μετά από κάποιο μεταγενέστερο χρονικό σημείο, ειδικότερα δε το χρονικό σημείο κατά το οποίο η κατεδάφιση βρίσκεται σε ουσιωδώς προχωρημένο στάδιο;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).